
Okresný súd Vranov nad Topľou 4C/25/2024 8824200767 29. 10. 2024 JUDr. Barbora Kovaliková ECLI:SK:OSVT:2024:8824200767.4
Rozsudok pre uznanie Okresný súd Vranov nad Topľou v spore žalobcu: A. B., nar. XX.XX.XXXX, bytom C. XX/X, D., zastúpený: JUDr. Miloš Kaščák, advokát, Advokátska kancelária Kalinčiakova 10, 093 01 Vranov nad Topľou, IČO: 355 110 28, proti žalovanému: E. B., nar. XX.XX.XXXX, bytom F. XXX/XX, XXX XX G. H. I. o zrušenie práva spoločného nájmu bytu takto rozhodol: I. Súd zrušuje právo spoločného nájmu k bytu číslo X, nachádzajúcom sa vo Vranove nad Topľou, na B. F., v bloku 818/37, ktorý pozostáva z troch izieb, kuchyne a príslušenstva a určuje, že nájomcom bytu bude ďalej žalovaná. II. Stranám sporu nárok na náhradu trov konania nepriznáva. odôvodnenie: 1. Žalobca sa návrhom domáhal zrušenia práva spoločného nájmu bytu a to konkrétne byt č.1 nachádzajúci sa vo Vranove nad Topľou, na sídlisku F., v bloku 818/37, ktorý pozostáva z troch izieb, kuchyne a príslušenstva. Zároveň žiadal, aby nájomcom bytu bola naďalej žalovaná. Žalobca v podaní žiadal priznanie trov konania v rozsahu 100%. 2. Podľa § 282 CSP, ak žalovaný uzná nárok uplatnený žalobcom alebo jeho časť, rozhodne súd na návrh žalobcu rozsudkom pre uznanie nároku. 3. Podľa § 284 CSP, ak bol nárok uznaný písomným prejavom žalovaného, nemusí súd nariaďovať pojednávanie. 4. Podľa § 285 CSP, odôvodnenie rozsudku pre uznanie nároku obsahuje len stručnú identifikáciu procesného nároku a právny dôvod vydania rozsudku pre uznanie nároku. 5. Podľa § 705 ods. 2 a 3 Občianskeho zákonníka v platnom znení (ďalej len „OZ“), Ak nadobudol právo na uzavretie zmluvy o nájme družstevného bytu jeden z rozvedených manželov pred uzavretím manželstva, zanikne právo spoločného nájmu bytu rozvodom; právo užívať byt zostane tomu z manželov, ktorý nadobudol právo na nájom bytu pred uzavretím manželstva. V ostatných prípadoch spoločného nájmu družstevného bytu rozhodne súd, ak sa rozvedení manželia nedohodnú, na návrh jedného z nich o zrušení tohto práva, ako aj o tom, kto z nich bude ako člen družstva ďalej nájomcom bytu; tým zanikne aj spoločné členstvo rozvedených manželov v družstve. Pri rozhodovaní o ďalšom nájme bytu vezme súd zreteľ najmä na záujmy maloletých detí a stanovisko prenajímateľa. 6. Rozhodnutie rozsudkom pre uznanie nároku je obligatórne, t. j. súd je povinný rozhodnúť na návrh žalobcu rozsudkom pre uznanie nároku, ak žalovaný, či už v písomnom vyjadrení k žalobe alebo na pojednávaní nárok uplatnený žalobou uzná, t. j. ak z jeho podania alebo vyjadrenia je zrejmé, že nárok nepopiera a je ochotný ho uspokojiť.
7. Žalovaná v podaní doručenom súdu dňa 01. 08. 2024 uviedla, že taktiež má záujem predmetný byt naďalej užívať a zotrvať v nájomnom vzťahu ako nájomca bytu. O trovách konania žiada rozhodnúť v zmysle § 257 Civilného sporového poriadku. 8. Písomné vyhotovenie rozsudku pre uznanie nároku obsahuje len náležitosti podľa § 220 ods. 1 Civilného sporového poriadku (ustanovenie § 220 ods. 2 a ods. 3 sa neaplikuje). 9. Súd vo veci rozhodol rozsudkom pre uznanie nároku, preto odôvodnenie rozsudku obsahuje len stručnú identifikáciu procesného nároku a právny dôvod vydania rozsudku pre uznanie nároku (§ 282 Civilného sporového poriadku). 10. Súd mal v danom spore za to, že boli splnené podmienky na vyhlásenie rozsudku pre uznanie. Žalovaná v písomnom podaní zo dňa 01. 08. 2024 uznala nárok žalobcu v celom rozsahu. Rozsudok bol vyhlásený na verejnom vyhlásení rozhodnutia dňa 29. 10. 2024. 11. Podľa § 255 ods. 1 CSP, súd prizná strane náhradu trov konania podľa pomeru jej úspechu vo veci. 12. Podľa § 262 ods. 1 CSP, o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 13. Žalobca bol síce v konaní plne úspešný, a teda by mu patrila náhrada trov konania proti žalovanej, avšak nežiadal priznať náhradu trov konania, a preto súd rozhodol, že stranám sporu nárok na náhradu trov konania nepriznáva. Poučenie: Proti výrokovej časti rozsudku vydanému na základe uznania nároku, odvolanie nie je prípustné, okrem prípadov odvolania podaného z dôvodu, že neboli splnené podmienky na vydanie takého rozhodnutia. Proti ostatnej výrokovej časti rozsudku (o splátkach, o náhrade trov konania) možno podať odvolanie v lehote 15 dní odo dňa jeho doručenia na Okresnom súde Vranov nad Topľou, písomne, v dvoch vyhotoveniach. O odvolaní rozhoduje Krajský súd v Prešove. V odvolaní sa popri všeobecných náležitostiach uvedie, ktorému súdu je určené, kto ho robí, ktorej veci sa týka, čo sa ním sleduje, uvedie sa spisová značka proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh), odvolanie musí byť podpísané. Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Ak žalovaný nesplní povinnosť uloženú týmto rozsudkom, môže žalobca podať návrh na vykonanie exekúcie podľa Exekučného poriadku

